ΓΡΑΠΤΗ ΕΡΩΤΗΣΗ E-4114/00

υποβολή: Glenys Kinnock (PSE) προς την Επιτροπή

(11 Ιανουαρίου 2001)

Θέμα: Εργασίαπό μορφή δουλοπαροικίας

Πώς σχεδιάζει η Επιτροπή να χρησιμοποιήσει τη Διάσκεψη της ΔΟΕ το 2001 για να επιστήσει την προσοχή στις επανειλημμένες αποτυχίες των κυβερνήσεων, επί παραδείγματι, της Ινδίας, του Πακιστάν και του Νεπάλ, να λάβουν επαρκή μέτρα για την κατάργηση της εργασίας που παρέχεταιπό τη μορφή δουλοπαροικίας, καθώς και να παρακινήσει όλες τις κυβερνήσεις να αναγνωρίσουν το μέγεθος του προβλήματος;

Τι μέτρα λαμβάνει η Επιτροπή για να ενθαρρύνει τη ΔΟΕ να πραγματοποιήσει ανεξάρτητες και εκτεταμένες επισκοπήσεις στις χώρες εκείνες όπουπάρχει ακόμη αυτή η μορφή εργασίας προκειμένου να διαπιστωθεί ο αριθμός των ατόμων πουφίστανται τέτοιο εξανδραποδισμό, καθώς και τα μέρη όπου διαμένουν;

Πρόκειται η Επιτροπή να σκιαγραφήσει ποια μέτρα λαμβάνει για να διασφαλίσει την εκπόνηση και την αποτελεσματική επιβολή νόμων που απαγορεύουν αυτή τη μορφή εργασίας;

Κοινή απάντηση του κ. Patten εξ ονόματος της Επιτροπής στις γραπτές ερωτήσεις E-4104/00 και E-4114/00

(20 Φεβρουαρίου 2001)

Η Επιτροπή συμμερίζεται πλήρως την ανησυχία του Αξιότιμου Μέλους όσον αφορά την εργασίαπό καθεστώς δουλείας στη Νότια Ασία. Η πολυπλοκότητα του προβλήματος αυτού και οι στενή σχέση του με κοινωνικούς, οικονομικούς και πολιτιστικούς παράγοντες απορρέει από καταστάσεις μεγάλης φτώχειας η οποία ακόμη πλήττει τις πλέον ευάλωτες κοινωνικές ομάδες της Νότιας Ασίας.

Για την επίλυση των προβλημάτων της εργασίαςπό καθεστώς δουλείας, η Επιτροπή θεωρεί ότι οι στρατηγικές της συνεργασίας για την ανάπτυξη πρέπει να επικεντρώνονται σε ειδικές πρωτοβουλίες που έχουν στόχο τη μείωση της φτώχειας και, κατά συνέπεια, τη βελτίωση του επιπέδου του εργατικού δυναμικού σε κρίσιμους τομείς της οικονομικής δραστηριότητας.

Ακόμη, η Επιτροπή αναγνωρίζει τη σημασία του ρόλου των ειδικευμένων διεθνών οργανισμών και της κατάλληλης χρήσης τωνφιστάμενων πολυμερών μέσων για τη βελτίωση των γενικών συνθηκών εργασίας του εργατικού δυναμικού πουπόκειται σε διακρίσεις.

Η επικείμενη διεθνής διάσκεψη εργασίας του 2001 στο πλαίσιο της Διεθνούς Οργάνωσης Εργασίας (ΔΟΕ) θα αποτελέσει το πλέον κατάλληλο φόρουμ για τη σφαιρική αξιολόγηση της κατάστασης της εργασίαςπό καθεστώς δουλείας και για τη διατύπωση συστάσεων για τη συμπλήρωση, την παρακολούθηση και την ενίσχυση

των ήδηφιστάμενων εργατικών συμβάσεων. Συγκεκριμένα, η παρουσίαση της πρώτης γενικής έκθεσης της ΔΟΕ για την καταναγκαστική εργασία, ως μέρος της συνέχειας της Διακήρυξης της ΔΟΕ του 1998 για τις Θεμελιώδεις Αρχές και τα Δικαιώματα στην Εργασία, θα αποτελέσει τη βάση για την επίλυση των προβλημάτων που έχουν θέσει τα Αξιότιμα Μέλη.

Στην Ινδία, ο νόμος του 1976 για την κατάργηση της εργασίαςπό καθεστώς δουλείας, το διεθνές πρόγραμμα της ΔΟΕ για την εξάλειψη της παιδικής εργασίας (IPEC) καθώς και οι διαρκείς προσπάθειες της Κοινότητας και ορισμένων μη κυβερνητικών οργανώσεων (ΜΚΟ) να επικεντρωθούν στην καθολική πρωτοβάθμια εκπαίδευση και στα προγράμματαγείας αποτέλεσαν μείζονες πρωτοβουλίες για τη βελτίωση των δικαιωμάτων και του βιοτικού επιπέδου των μειονεκτικότερων κοινωνικών ομάδων πουφίστανται διακρίσεις.

Στο Πακιστάν, η κυβέρνηση εξέφρασε την πρόθεση να ενισχύσει την επιβολή του νόμου. Προβλέπεται η κύρωση της σύμβασης αριθ. 182 της ΔΟΕ για τις χειρότερες μορφές παιδικής εργασίας, και καταρτίζεται σχέδιο δράσης για την αποκατάσταση δουλοπάροικων. Το Υπουργείο Εργασίας σχεδιάζει επίσης την εκ νέου ενεργοποίηση επιτροπών επαγρύπνησης για την αντιμετώπιση του προβλήματος σε τοπικό επίπεδο. Η Επιτροπήποστηρίζει την κυβέρνηση με σχέδιο που εφαρμόζεται από τη ΔΟΕ στο πλαίσιο του IPEC, το οποίο αντιμετωπίζει το πολύπλευρο πρόβλημα της παιδικής εργασίας και της εργασίαςπό καθεστώς δουλείας με μέτρα πρόληψης και αποκατάστασης.

Στο Νεπάλ, εκτός από την ύπαρξη σαφούς συνταγματικής βάσης (άρθρο 20), που εγγυάται το δικαίωμα κατά οιασδήποτε μορφής εκμετάλλευση του ανθρώπου, 7 συμβάσεις της ΔΟΕ έχουν ήδη κυρωθεί. Στις 17 Ιουλίου 2000, συστάθηκαν κυβερνητικές επιτροπές παρακολούθησης τόσο σε κεντρικό όσο και σε περιφερειακό επίπεδο. Επίσης, συστάθηκε κυβερνητική ομάδα για την επίβλεψη της αποκατάστασης προσώπων που απελευθερώθηκαν από το καθεστώς του δουλοπάροικου, ενώ αναμένεται η κύρωση από το Κοινοβούλιο του Νεπάλ της σύμβασης αριθ. 29 της ΔΟΕ για την καταναγκαστική εργασία.

Η Επιτροπή θα ήθελε να επιβεβαιώσει στα Αξιότιμα Μέλη ότι με βάση τις ισχύουσες συμφωνίες-πλαίσια συνεργασίας με τις χώρες αυτές, οι συνεδριάσεις της Μικτής Επιτροπής παρείχαν και θα συνεχίσουν να παρέχουν το καταλληλότερο πλαίσιο για την τακτική παρακολούθηση της επιβολής της νομοθεσίας περί καταναγκαστικής εργασίας και την προώθηση των πρωτοβουλιών αποκατάστασης.